Ikona e modës dhe prodhimi i maskave me nanopjesëza bakri
Për shkak të pandemisë shumë bizneseve u është dashur të përshtaten me situatën e re të krijuar si mundësi për të mbijetuar. 
Në fillim të vitit 2020, një fabrikë në Shtetet e Bashkuara prodhonte qindra palë rrobe banje në ditë. Por pandemia e Covid-19 ndryshoi gjithçka, dhe kompania e stilistes së rrobave të banjës, Karla Colletto u desh të përshtatej me mjedisin e ri për të mbijetuar. Kompania filloi të prodhonte maska me materiale bakri. Që nga prilli i vitit 2020, kjo fabrikë në Vjena të Virxhinias ka prodhuar maska dhe veshje të tjera mjekësore në vend të rrobave të banjës. Ndryshimi ndodhi pasi shitjet e rrobave të banjës të stilistes Karla Colletto ranë me nivel 75 për qind kur filloi pandemia. “", tha Lisa Rovan, nënpresidente e kompanisë Karla Colletto. Kompania filloi prodhimin e maskave që mund të ripërdoren, disa prej tyre me nanopjesëza bakri, të cilat kanë veti antibakteriale. Ajo që e bën të veçantë këtë maskë është fakti se ajo mund të lahet deri në 30 herë. "", thotë stilistja e rrobave të banjës, Karla Colletto. Deri më tani, kompania e stilistes Karla Colletto ka prodhuar mbi 22,000 maska me materiale bakri dhe mbi 15,000 veshje për personelin mjekësor. Një shtresë e veçantë rezistente ndaj ujit i lejon ato të ruajnë vetitë e tyre anti-bakteriale edhe pas deri 30 larjesh. "", thotë stilistja e rrobave të banjës, Karla Colletto. Kjo e ndihmoi atë ta vazhdonte punën e biznesit të saj dhe të ndihmonte të tjerët. Sot, kompania e saj punon së bashku me një numër organizatash dhe iniciativash bamirësie. "", thotë zonja Colletto. Organizata jofitimprurëse “Fashion Girls for Humanity” u themelua në vitin 2011 pas tërmetit shkatërrimtar në Fukushima të Japonisë. Misioni i saj është mbledhja e fondeve për iniciativa humanitare dhe shërbime urgjente. Megjithatë, pas fillimit të pandemisë, të gjitha përpjekjet janë përqendruar në ofrimin e ndihmës për personelin sektorit të shëndetësisë. “”, thotë themeluesja e organizatës “Fashion Girls for Humanity”, Miki Higasa. Vetë Karla Colletto thotë se fabrika e saj do të vazhdojë të punojë në misionin e saj humanitar dhe do të vazhdojë të prodhojë maska dhe veshje mbrojtëse për aq kohë sa nevojitet.